Voin lämpimästi suositella villaa sekä Giorgosta majoittajana. Upea majoitusvaihtoehto isommalle ryhmälle ja myös lapsiperheille. Erittäin siisti uusi villa isolla keittiöllä, kolmella kylpyhuoneella ja kaikilla tarvittavilla mukavuuksilla. Mahtava terassi, jossa voi nauttia varjosta hellepäivänä tai ihailla ilta-aurinkoa ja merinäköalaa! Matkaa Vamoksen kylän keskustaan tulee pari kilometria, isompiin kauppoihin ja rannalle enemmänkin, joten auto on käytännössä pakko olla kuten majoittaja itsekin toteaa. Villa sijaitsee korkealla mäen päällä huonokulkuisen tien päässä, mutta talolta on sitäkin upeammat näkymät merelle. Giorgoksen kanssa asioiminen sujui vaivattomasti ja häneltä sai jo ennen saapumistamme avun ja vastauksen kysymyksiin hyvin nopeasti. Vauvansängyt ja syöttötuolit järjestyivät pyynnöstä ja saimme asunnon käyttöön heti saapuessamme, vaikka saavuimme keskellä yötä. Yhdestä makuuhuoneesta hajosi ilmastointilaite vierailumme aikana, mutta Giorgos järjesti laitteen korjauksen muutamassa tunnissa. Mahtava majoitus siis ja erittäin vieraanvarainen majoittaja!